KYK: Notre-Dame-brand onder beheer | Netwerk24
16 April 2019 05:36
Brandbestryders in Parys, Frankryk, kon daarin slaag om Dinsdag in die vroeë oggendure 'n verwoestende brand in die ikoniese Notre-Dame-katedraal onder beheer te bring.
Dit is gedeeltelik geblus, berig The Guardian.
Die dak is heeltemal vernietig, maar brandbestryders kon daarin slaag om te keer dat die hoofkloktorings en buitemure ineenstort voordat hulle die brand onder beheer gebring het, berig Reuters.
At the height of the fire.A TV screen grab shows Notre-Dame Cathedral engulfed in flames pic.twitter.com/f2t5k9eEhd
Die brandbestryders was Maandagaand onseker of hulle die katedraal sal kan red en het aan die media gesê dat brandbestryders binne en buite die kerk werk om te keer dat die katedraal heeltemal in puin gelê word.
Lees ook: Die ‘Dame van Parys’ is in puin
Die brand het minstens agt uur lank gewoed voordat dit omstreeks 03:00 in bedwang gebring is.
Lees ook: KYK: Notre-Dame se splinters en as reën op Parys
Aandenkings en kunswerke kon ook gered word.
Lees ook: 12 feite oor die Notre-Dame
Pres. Emmanuel Macron van Frankryk sê hulle gaan 'n internasionale veldtog begin sodat die katedraal herbou kan word.
"Ons sal dit saam herbou." – Reuters
Meer oor: Emmanuel Macron | Frankryk | Parys | Puin | Verwoesting | Brand
KYK: Notre Dame se splinters en as reën op Parys
Notre Dame: 'Ons kan net in afgryse toekyk'